Üks vana probleem on ka kasutatavate mõistete  küsimus. Riik kui mõiste (mõistuse fakt, juriidiline konstruktsioon) on ratsionaalseks käsitluseks liiga mahukas, sest riigi all mõeldakse üldjuhul kogu sotsiaalset tegelikkust. Sellepärast tuleks riigist rääkides ja riigi kohta kirjutatud teksti lugedes arvestada, et tegemist on ühest küljest juriidilise konstruktsiooniga, millele rakenduvad vastavalt olukorrale seadustes ettenähtud nõuded, teisest küljest reaalsetest inimestest koosneva kollektiiviga, kellel on kodakondsus (topeltmaksustamise vältimine) ja  täisealisena hääleõigus.